มาอีกแล้ว ชอบเป็นพิเศษกับก๋วยเตี๋ยวต้มยำร้านนี้ "ก๋วยเตี๋ยวต้มยำราชบุรี (ลุงว้ากกก)" เป็นร้านที่รอนาน คนเยอะ และแกจะดุๆ บ่นตลอด ตรงข้ามกับแฟนพูดจาไพเราะ สุภาพ น่ารักมาก แต่ใครๆ ก็รู้นิสัยแก ต่างก็พากันรอ รอ รอ รอ ผมก็คนหนึ่ง รอได้ครับ จับเวลาวันนี้ประมาณ 1/2 ชั่วโมงพอดี .... ใครที่รับตรงนี้ไม่ได้ ไม่แนะนำนะครับ

     รายละเอียดต่างๆ ทั้งข้อมูลการเดินทาง ให้ดูในรีวิวก่อนหน้าครับ

     ระหว่างนั่งรอ ก็ฟังแกบ่นไป มีลูกค้าคนนึงมาตอนบ่าย 3 แกก็บ่น ... " มาอะไรตอนนี้ จะเก็บร้านอยู่แล้ว ไม่รู้เวล่ำเวลา" รู้มั้ยครับลูกค้าทำยังไง ก็มาทานเหมือนเดิม ฮ่าๆ 

     "วันนี้สั่งเหมือนเดิมเล็กต้มยำลูกกรุง (เผ็ดปานกลาง) แต่พิเศษไข่ไป อร่อยไม่ผิดหวัง คุ้มค่าแก่การรอคอย ส่วนประกอบมีดังนี้ครับ
     - เส้นเหนียวนุ่ม เส้นไม่เล็กมาก แถวๆ บ้านเรียกเส้นกลาง
     - น้ำซุปนี่แซ่บเปรี้ยว หอมกลิ่นมะนาว อร่อยจนหยดสุดท้าย
     - หมูแผ่นของแกนี่ทำเองเฉพาะ แผ่นโตๆ นุ่ม อร่อย
     - ไข่ต้มยางมะตูม มาเป๊ะ ตอนแรกมาไข่หมด แกกำลังต้มอยู่ เสร็จก็ออกมาสวยงาม ยางมะตูมเหมือนเดิม

     ผมไม่เคยปรุงก๋วยเตี๋ยวแกเลย เหมือนเดิมครับ เกลี้ยงชาม (ปกติไม่ค่อยทานผักอย่างน้อยต้องมีผักชีละที่เหลือก้นชามไว้)"
     ราคาวันนี้ก็ 48 บาท ก๋วยเตี๋ยว 40 บาท พิเศษไข่ 7 บาท น้ำแข็ง 1 บาท อิ่มมมมมมากๆ ได้เยอะ คุ้มค่ากับหมูแผ่นชิ้นโตๆ ไข่ 1 ฟองครึ่ง ^-^

สรุป  - รสชาติ 4.5/5
        - ความคุ้มค่าและราคา 4.5/5
        - บรรยากาศและความสะอาด 3.5/5
        - การบริการและความรวดเร็ว 2/5

     ปล.เป็นเพียงความคิดเห็นส่วนบุคคลครับ